OBRAZLOŽENJE IZMJENA I DOPUNA PRORAČUNA OPĆINE VELA LUKA ZA 2023. GODINU
UVOD:
Sadržaj proračuna je određen čl. 28. Zakona o proračunu. Proračun se sastoji od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna.
Opći dio proračuna sastoji se od Računa prihoda i rashoda i Računa financiranja, a Posebni dio proračuna sastoji se od plana rashoda i izdataka općinskog proračuna i njenih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. 
Značajna novost u odnosu na stari Zakon o proračunu i dosadašnju praksu je razina ekonomske klasifikacije na kojoj se predlaže i usvaja plan za proračunsku godinu i projekcije za sljedeće dvije godine. Sukladno člancima 38., 39. i 42. novog Zakona o proračunu, proračun i financijski plan proračunskog korisnika za 2023. usvaja se na razini skupine ekonomske klasifikacije (druga razina računskog plana) isto kao za 2024. i 2025. godinu. 

Općina je u obvezi na e-mail adresu Ministarstva financija: lokalni.proracuni@mfin.hr, poslati link na navedene dokumente objavljene u Službenom glasniku Općine Vela Luka, u roku od 15 dana od dana njihova stupanja na snagu.
Općina je u obvezi opće akte iz nadležnosti Ministarstva financija (proračun, odluku o izvršavanju proračuna, izmjene i dopune proračuna, te odluku o privremenom financiranju) u roku od 15 dana od dana njihova stupanja na snagu dostaviti na adresu e-pošte: nadzor.zakonitosti@mfin.hr u pdf formatu s potpisom odgovorne osobe i pečatom.

Sukladno čl. 45. Zakona o proračunu (Narodne novine broj 144/21), Izmjenama i dopunama proračuna mijenja se isključivo plan za tekuću proračunsku godinu. 
Izmjene i dopune proračuna sastoje se od plana za tekuću proračunsku godinu i sadrže opći i posebni dio te obrazloženje izmjena i dopuna proračuna.
OBRAZLOŽENJE:
Ovim 1. Izmjenama i dopunama, Proračun se smanjuje za 3,24 %, s planiranih 3.784.508,00 EUR na 3.661.967,00 EUR.
Izmijenjeni plan proračuna za 2023. godinu - OPĆI DIO (sažetak):
Novi iznos plana prihoda i primitaka s rezultatom poslovanja 2023. godine (6+7+8+9) iznosi 3.661.967,00 EUR, a sastoji se od:
1. Prihodi poslovanja (6) 3.012.707,00 EUR,
2. Prihodi od prodaje nefinancijske imovine (7) 157.800,00 EUR,

3. Primici od financijske imovine i zaduživanja (8) 423.060,00 EUR,
4. Preneseni višak iz prethodne godine (9) 68.400,00 EUR.

Novi iznos plana rashoda i izdataka 2023. godine (razred 3+4+5) je 3.661.967,00 EUR, a sastoji se od:
1. Rashodi poslovanja (3) 2.285.916,00 EUR,

2. Rashodi za nabavu nefinancijske imovine (4) 1.370.298,00 EUR,
3. Izdaci za financijsku imovinu i otplate zajmova (5) 5.753,00 EUR.
Rezultat poslovanja Općine Vela Luka:

Godišnjim izvještajem o izvršenju proračuna za 2022. godinu, utvrdio se je ostvareni rezultat poslovanja Općine Vela Luka u iznosu 68.400,00 eura. Ovim prvim izmjenama i dopunama proračuna, u Proračun za 2023. se uvrštava taj ostvareni rezultat te se mijenja iznos planiranog rezultata.
Sastoji se od: 

· višak Općine 64.118,00 EUR i 
· višak proračunskih korisnika 4.282,00 EUR (Višak CZK 3.377,00 EUR + višak Knjižnice 1.573,00 EUR -manjak DV Radost 668,00 EUR) .
Radna izvješća (pomoćna) po pozicijama prikazuju manjkove u dijelu rashoda, dok se u općem dijelu proračuna isti iskazuju u rezultatu, a ne vide se u posebnom dijelu proračuna. U radnom izvješću se unos pozicije viška provodi na poziciji prihoda, a unos pozicije manjka se provodi na poziciji rashoda. Sva zakonska izvješća prikazuju planirane rezultate u općem dijelu ispisa i ne povećavaju rashode.
Ističemo:
· Prihodi od poreza - polugodišnje ostvarenje prihoda je dalo prostora za povećanje plana prihoda po ovoj osnovi sa 956.000,00 na 1.148.170,00 EUR.
· Pomoći iz inozemstva i od subjekata unutar općeg proračuna su planirane u iznosu od 1.258.226,00 EUR. Ovim Izmjenama i dopunama se smanjuju za 140.685,00 EUR kako slijedi: 
· u Općini se planirana sredstva od pomoći smanjuju za 62.241,00 EUR. Pomoći iz državnog proračuna u visini sredstava fiskalnog izravnanja smanjuju se za 1.746,00 EUR, tako da su ova sredstva dobro planirana. Smanjuju se sredstva od Fondova i Županije te za projekt „Pomažemo zajedno“, a povećavaju se pomoći iz Ministarstava. 
· kod proračunskih korisnika planirana sredstva od pomoći smanjuju se za 78.444,00 EUR. Planirani prihodi od pomoći Centra za kulturu smanjuju se za 70.653,00 EUR i to najviše iz razloga što su izostala sredstva za manifestaciju Trag u beskraju i što su smanjena sredstva za Memorijalnu zbirku Olivera Dragojevića, a u Knjižnici za 7.791,00 EUR.
· Memorijalna zbirka Olivera Dragojevića u Centru za kulturu - Za 4. fazu adaptacije zgrade Centra za kulturu za potrebe Zavičajnog muzeja s muzejskom zbirkom Olivera Dragojevića s Ministarstvom kulture i medija je sklopljen ugovor na 132.723,00 EUR, te se za iznos od 30.777,00 EUR smanjuje prvi plan iz pomoći. Zato se povećavaju sredstva iz općih prihoda i primitaka Općine za 64.130,00 EUR za uređenje zgrade za memorijalnu zbirku Olivera Dragojevića.
· Manifestacija „Trag u beskraju“ - kako su izostala sredstva koja su bila planirana iz pomoći iz državnog proračuna u iznosu od 35.000,00 EUR, Općina je povećala financiranje manifestacije kroz CZK iz općih prihoda i primitaka, kao što je i CZK je povećao financiranje iste iz prihoda od prodaje ulaznica i tekućih donacija. 

· U DV Radost se povećavaju sredstva za financiranje pokrića manjka koji iznosi 668,00 EUR i za novu perilicu posuđa u iznosu od 2.200,00 EUR, a smanjuju se planirana sredstva od viška od 50,00 EUR na nulu.
· Za projekt „Radost za obitelj“ koji traje od 24.01.2022. do 30.09.2023. godine, povećala su se planirana sredstva za 25.479,00 EUR (19.288,00 EUR iz općih prihoda i primitaka i 6.191,00 EUR iz EU pomoći). Ovim izmjenama i dopunama smo uvrstili u proračun rashode za plaće, doprinose i naknade zaposlenima na projektu koje će se financirati iz općinskih sredstava, a nisu bili uopće planirani. Razlog tome je što je prilikom provedene kontrole od strane posredničkog tijela koje radi na projektu, utvrđeno da je dio troškova proglašen neprihvatljivim.
· Za Projekt „Pomažemo zajedno“ koji traje od 01.02. do 31.07.2023. godine,a koji se u cjelosti financira iz pomoći, smanjuje se iznos planiranih sredstava za 17.701,00 EUR, radi manjeg broja zaposlenih žena.

· Planiraju se sredstva za topli obrok mjesečno po zaposlenom u Općini, CZK i NK „Šime Vučetić“.

· Otplata kredita - sredstva predviđena za to se smanjuju za 18.138,00 EUR, sa 24.555,00 EUR na 6.417,00 EUR. Razlog tome je što je iznos povrata beskamatnog zajma iz državnog proračuna, koji je planiran u prošloj godini, manji za 14.156,00 EUR i iznosi 5.753,00 EUR. Povrat poreza i prireza po godišnjoj prijavi izvršava se iz državnog proračuna, a država u 25%-om iznosu namiruje ta isplaćena sredstva sa zajedničkog poreznog izvoda. Iznos koji na kraju godine ostane nepodmiren, evidentira se u općinskom proračunu kao beskamatni zajam iz državnog proračuna. Iznos od 3.982,00 EUR, koji je planiran za otplatu glavnice kredita za modernizaciju javne rasvjete LED tehnologijom, neće se izvršiti u ovoj godini iz razloga što, i ako dobijemo u ovoj godini kredit, tražen je poček za otplatu glavnice.
· Program „Komunalna infrastruktura“ - rashodi za ovaj program se smanjuju za 83.220,00 EUR na 1.140.634,00 EUR. Smanjuju se rashodi za javnu rasvjetu za 50.000,00 EUR iz razloga što država subvencionira dio potrošnje temeljem Uredbe Vlade RH. Povećavaju se sredstva za 53.304,00 EUR za izgradnju mjesne mreže kanalizacije do novog putničkog terminala. Unutar ovog Programa, planira se novi projekt naziva „Modernizacija javne rasvjete LED tehnologijom“ te se je promijenio naziv pozicija sa rekonstrukcija javne rasvjete u naziv projekta, iz razloga što HBOR u svojim uputama o kreditiranju to traži.

· Program „Održavanje komunalne infrastrukture“ - ovim izmjenama i dopunama se sredstva za ovaj program povećavaju sa 126.087,00 EUR na 161.679,00 EUR. To povećanje u iznosu od 35.592,00 EUR odnosi se na Projekt „Sustav navodnjavanja javnih zelenih površina“.
· U Program „Ulaganja u kapitalne projekte izvan komunalne infrastrukture“ ubacuje se nova pozicija u proračunu - Sanacija Meneginove kuće u iznosu od 35.000,00 EUR, a odnosi se na sanaciju krovišta iste.

